Dieter D - Wikipedia, déi fräi Enzyklopedie

# Dieter D

### Vu Wikipedia, der fräier Enzyklopedie.

Den Yves Desquiotz, gebuer de 6. Dezember 1968 zu Esch-Uelzecht, besser bekannt als Dieter D, ass e bekannte lëtzebuergeschen Entertainer.

Den "Dieter" huet als Kand Solfège, a Klarinett geléiert, am Alter vun 12 Joer koum nach Batterie mat derbäi. Scho mat 15 Joer huet den Dieter ugefaangen Danzmusek ze spillen. An huet sech am Alter vun 21 Joer nach dru ginn, fir Keyboard ze spillen.

1999 hat den Dieter een Optrëtt bei SAT 1 an duerno bei 9Life, wou hien als Comedien opgetrueden ass, éiert hie vum Januar 2000 un, bei den RTL-Déckkäpp 6 Joer laang lëtzebuerger Land mat Witzer un d'Laache bruecht huet.

Am Februar 2002 stoung den Dieter zesumme mat sengem Kolleeg Guy Lepage, op der Bühn wou si hir éischt Comedy-Show Desquiotz & Lepage presentéiert hunn. Vun do un huet den Dieter D all Joer eng nei Comedy-Show Desquiotz & Lepage geschriwwen an ass zesumme mam Guy Lepage duerch d'lëtzebuerger Land getingelt.

Am Januar 2004 huet den Dieter an enger Produktioun mam Jang Linster seng éischt Party-CD mam Titel "Wondervull" ob de Maart bruecht.

Mat sengem Hit vun dëser CD "15 Punkten" huet den Dieter ugefangen sech an der lëtzebuerger Branche ze integréieren.

Refr.

  Mir wëlle Party, Béier Sangria a Wäin
  a 15 Punkten op dem Führerschäin
  Party, Béier Sangria a Wäin
  an de Führerschäin

Am Januar 2006 koum do dem Dieter seng zweet CD mam Titel "Fräi Nuet" ob de Marché, wou sech den Titel "Mir hu kee Béier méi" als Fues- a Partyhit 2006 duerchgesat hat.

Nieft deene groussen Optrëtter ewéi um "Piccobello" oder ob der "RTL Fiesta" stung den Dieter dann och mat internationale Sänger a Gruppen ewéi Mickie Krause, Peter Wackel, Olaf Henning, Hermes House Band asw. zesummen op der Bühn.

2007 huet den Dieter D, zesumme mam Rom Bernard, Sänger vu Cool Feet an dem Profi-Museker Beranrd Wrincq seng CD "Partyalarm" produzéiert. Titelen ewéi "Null Promill", "De bloen Hirsch" oder "Volare" hu sech direkt um Party Maart festgesat an hunn d'Leit zum matsangen a feieren animéiert.

## [Änneren] Diskografie

### [Änneren] Albumen Yves Desquiotz & Guy Lepage

- 2002: Eis CD
- 2003: Déi Zweet
- 2004: Dieter Desquiotz a Guy Anderrs (D&G)
- 2005: Chagrin d'Amour
- 2006: 5 Joer Comedy

### [Änneren] Maxi CD Yves Desquiotz & Guy Lepage

- 2003: Ech wëll nemmen de Jérôme

### [Änneren] Albumen Dieter Desquiotz / Dieter D

- 2004: Wondervull
- 2006: Fräi Nuet
- 2007: Partyalarm

## [Änneren] Um Spaweck

D'Websäit "dieter.lu" Comedy-Show Desquiotz & Lepage

Vun "http://lb.wikipedia.org../../../d/i/e/Dieter_D_8d04.html"

Categories: Entertainer | Sänger

##### Views

- Artikel
- Diskussioun
- Aktuell Revisiounen

##### Sichen